ครม. มีมติเห็นชอบในหลักการการกำหนดค่าธรรมการใช้ยานพาหนะบนทางหลวงพิเศษระหว่างเมืองหมายเลข 6 ตอนบางปะอิน – สระบุรี - นครราชสีมา
ที่ประชุมคณะรัฐมนตรี มีมติเห็นชอบในหลักการการกำหนดค่าธรรมการใช้ยานพาหนะบนทางหลวงพิเศษระหว่างเมืองหมายเลข 6 ตอนบางปะอิน – สระบุรี - นครราชสีมา ที่คาดว่าจะก่อสร้างแล้วเสร็จในปีนี้ โดยรถ 4 ล้อมีอัตราแรกเข้า 10 บาท รถ 6 ล้อ 16 บาท และรถ 6 ล้อขึ้นไป 23 บาท จากนั้นคิดค่าธรรมเนียมตามระยะทางจริงนางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีมีมติอนุมัติหลักการร่างกฎกระทรวงกำหนดค่าธรรมเนียมการใช้ยานยนต์บนทางหลวงพิเศษหมายเลข 6 หรือ มอร์เตอร์เวย์ ตอนบางปะอิน – สระบุรี - นครราชสีมา ระยะทาง 196 กิโลเมตร ตามที่กระทรวงคมนาคมเสนอ ทั้งนี้เส้นทางดังกล่าวจำเป็นต้องเสียค่าธรรมเนียมการใช้ยานยนต์ โดยกรมทางหลวงมีแผนดำเนินการก่อสร้างแล้วเสร็จในปี 2563 และมีผลบังคับตั้งแต่วันที่อธิบดีกรมทางหลวงประกาศกำหนดเป็นต้นไป สำหรับด่านเก็บค่าธรรมเนียบในตำแหน่งที่มีการเข้า-ออก เส้นทางดังกล่าวมีจำนวน 9 ด่าน ประกอบด้วย ด่านบางปะอิน /ด่านวังน้อย /ด่านหินกอง /ด่านสระบุรี /ด่านแก่งคอย / ด่านสีคิ้ว และด่านขามทะเลสอกรมทางหลวงได้พิจารณากำหนดอัตราค่าธรรมเนียมผ่านทางพิเศษดังกล่าวแบ่งเป็น 2 ส่วน ประกอบด้วยค่าธรรมเนียบมแรกเข้า และค่าธรรมเนียมตามระยะทางที่ใช้จริง โดยรถยนต์ 4 ล้อ ค่าธรรมเนียมแรกเข้า 10 บาท ค่าธรรมเนียมตามระยะทางที่ใช้จริง 1.25 บาทต่อกิโลเมตร / รถ 6 ล้อ ค่าธรรมเนียมแรกเข้า 16 บาท ค่าธรรมเนียมตามระยะทางที่ใช้จริง 2 บาทต่อกิโลเมตร และรถเกิน 6 ล้อขึ้นไป ค่าธรรมเนียมแรกเข้า 23 บาท ค่าธรรมเนียมตามระยะทางที่ใช้จริง 2.88 บาทต่อกิโลเมตร ซึ่งการปรับอัตราค่าธรรมเนียมได้พิจารณาปรับเพิ่มขึ้นทุก 5 ปี ตลอดอายุโครงการ 30 ปีโดยเทียบเคียงกับแนวปฏิบัติการปรับขึ้นอัตราค่าใช้บริการของบริการสาธารณะประเภทอื่นเพื่อให้สอดคล้องกับการเปลี่ยนแปลงอัตราดัชนีราคาผู้บริโภคทั่วไปและค่ากลางของอัตราเงินเฟ้อ